ai4bharat/Pralekha huggingface dataset:
وزارت اطلاعات ونشریات
وزیراعظم اروناچل پردیش کے لیے کل دوردرشن کے ہفتے کے ساتوں دن چوبیس گھنٹے چلنے والے سیٹلائٹ چینل ڈی ڈی ارون پربھا کی شروعات کریں گے۔
وزیراعظم اروناچل پردیش میں ایف ٹی آئی آئی کے مستقل کیمپس کے سنگ بنیاد رکھیں گے۔
وزیراعظم جناب نریندر مودی اروناچل پردیش میں 9 فروری 2019 کو اروناچل پردیش کے لیے ہفتے کے ساتوں دن چوبیس گھنٹے چلنے والے دوردرشن کے ایک سیٹلائٹ چینل ڈی ڈی ارون پربھا کی شروعات کریں گے اور فلم اینڈ ٹیلی ویژن انسٹی ٹیوٹ آف انڈیا  کا سنگ بنیاد بھی رکھیں گے۔
ڈی ڈی ارون پربھا:
دوردرشن کی طرف سے چلائے جانے والا یہ چوبیسواں سیٹلائٹ چینل ہوگا۔ وزیراعظم ایٹانگر کے آئی جی پارک میں اس کی شروعات کریں گے۔ اس میں بہت سی سہولتیں ہوں گی، جن میں ڈیجیٹل سیٹلائٹ نیوز گیدرنگ یونٹ بھی شامل ہوگا، تاکہ دوردراز کے علاقوں کو ہفتے کے ساتوں دن چوبیس گھنٹے براہ راست کوریج دکھائی جاسکے۔ ایٹا نگر کے دوردرشن کیندریہ کے ذریعے ڈی ڈی ارون پربھا کو مسلسل ٹرانسمیشن کو یقینی بنایا جاسکے گا۔
اس چینل کےذریعے مقامی کلچرل کی روایات اور تنوع کو اجاگر کیا جاسکے گا۔ اس سے نہ صرف یہ کہ ملک کے ساتھ شمال مشرق کو ملانے میں مدد ملے گی، بلکہ یہ شمال مشرق کے لوگوں کی مقامی ضرورتوں اور امنگوں کو دور تک پہنچانے میں بھی مددگار ثابت ہوگا۔
وزیراعظم جناب نریندر مودی اروناچل پردیش میں پاپم پارے کے مقام پر جولانگ راکپ میں ایف ٹی آئی آئی کے مستقل کیمپس کا سنگ بنیاد رکھیں گے۔ یہ اطلاعات ونشریات کی وزارت کا تیسرا فلم اور ٹیلی ویژن انسٹی ٹیوٹ ہوگا۔ پہلے دو ایف ٹی آئی آئی یونٹ پونے اور ایس آر ایف ٹی آئی کولکاتا میں واقع ہیں۔ پورے شمال مشرقی ہندوستان میں یہ پہلا فلم اور ٹیلی ویژن انسٹی ٹیوٹ ہوگا۔
اس سے فلم اور ٹیلی ویژن کے شعبے میں شمال مشرق کے باصلاحیت نوجوانوں کو مواقع فراہم ہوں گے۔ یہ پروجیکٹ ایٹا نگر سے تقریبا 20 کلو میٹر کے فاصلے پر تعمیر کیا جائے گا۔ اس کی تعمیر کی منظوری 204 اعشاریہ تین- دو کروڑ لاگت سے دی گئی ہے۔ محکمہ تعمیر عامہ کی طرف سے تعمیر کیا جانے والا یہ پروجیکٹ امید ہے کہ 25 مہینے میں پورا ہوجائے گا۔
ایف ٹی آئی آئی کیمپس ایک مربوط کیمپس ہوگا، جو انتظامیہ بلاک، کلاس روم بلاک، کلاس روم تھیٹر، اکیڈمک اسٹاف بلاک، لائبریری، پریویو تھیٹر، منی تھیٹر، شوٹنگ فلور، ڈیجیٹل بلاک، ساؤنڈ اسٹوڈیو، کینٹین اور تفریحی مرکز، رہائشی مکانات، لڑکوں کے ہاسٹل، لڑکیوں کے ہاسٹل اور گیسٹ ہاؤس وغیرہ پر مشتمل ہوگا۔ اس میں بجلی کا سب اسٹیشن، پمپ روم، سمپ، فلٹریشن پلانٹ اور سیوریج ٹریٹمنٹ پلانٹ وغیرہ جیسی سہولتیں بھی اس میں حاصل ہوں گی۔
کیمپس ایک نامیاتی ڈیزائن فلسفے پر تعمیر کیا جائے گا، جس میں فطری چیزوں کو کم سے کم نقصان پہنچے گا۔ تعمیر کے معاملے میں نیشنل بلڈنگ کوڈ 2016 کے ضابطوں اور دیگر قانونی ضابطوں کا خیال رکھا جائے گا۔اس میں ایل ای ڈی لائٹ اور بارش کے پانی کو جمع کرنے اور توانائی کم خرچ کرنے والے بجلی کے آلات لگائے جائیں گے، جن کے ساتھ سینسر بھی ہوں گے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج ۔ت ع
U-831
(Visitor Counter : 57
وزارت خزانہ
بائیس کروڑ روپئے کے جی ایس ٹی کے سلسلے میں جعلی رسیدیں جاری کرنے کے ریکٹ کا پتہ چلا ہے
نئیدہلی۔15؍نومبر۔سینٹرل جی ایس ٹی دہلی نارتھ کمشنریٹ نے اشیاء اور خدمات حقیقتاً فراہم کیے بغیر جعلی رسیدیں جاری کرنے کے ایک ریکٹ کا پتہ لگایا ہے۔ اس سلسلے میں جناب نوین مٹریجا اور جناب کیشورام کو گرفتار کیا گیا ہے اور نئی دہلی کے پٹیالہ ہاؤس کورٹس کے چیف میٹروپولیٹن مجسٹریٹ  نے انہیں 14 دن کی عدالتی حراست میں بھیج دیا ہے۔ معلوم ہوا ہے کہ ملزمین غیرمجاز اِن پُٹ ٹیکس کریڈٹ  حاصل کرنے کیلئے 42 جعلی فرمیں چلا رہے تھے اور اس طرح سرکاری خزا نے کو نقصان پہنچا رہے تھے۔ بادی النظر میں تقریباً 22 کروڑ روپئے کے جعلی آئی ٹی سی جاری کیے گئے جس میں رسیدوں کا استعمال کیا گیا جن کی مالیت 150 کروڑ روپئے تھی۔
دونوں ملزمین کا طریقہ کار یہ تھا کہ وہ دہلی این سی آر ، ہریانہ، راجستھان اور اترپردیش میں ایسے افراد کے کاغذات استعمال کرکے جنہیں شک نہیں ہوسکتا تھا جعلی فرموں کا جی ایس ٹی رجسٹریشن کرالیا کرتے تھے۔ یہ لوگ قرول باغ واقع دہلی سے ایک دفتر چلا رہے تھے۔
ان دونوں افراد نے سی جی ایس ٹی ایکٹ 2017 کی دفعہ 132اور کے تحت جرائم کیے ہیں جو اس قانون کی دفعہ 132 کے تحت قابل سزا ہیں۔ یہ جرائم قابل دست اندازی پولیس اور ناقابل ضمانت ہیں۔ اس کے نتیجے میں نوین نٹریجا اور کیشورام کو 14نومبر 2019 کو گرفتار کرلیا گیا اور 15 نومبر 2019 کو پٹیالہ ہاؤس کورٹس نئی دہلی کے سی ایم ایم نے 14 دن کی عدالتی حراست میں بھیج دیا۔ اس ریکٹ سے فائدہ اٹھانے والوں کی نشاندہی کیلئے تحقیقات کا سلسلہ جاری ہے اور جی ایس ٹی دوبارہ حاصل کرنے کی کوشش کی جارہی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ج۔ع ن
U-5121
(Visitor Counter : 67
کامرس اور صنعت کی وزارتہ
جناب پیوش گوئل نے فکی لیڈز 2022 میں خصوصی اجلاس سے خطاب کرتے ہوئے ہوئے کہا کہ ہمارے ملک کے غریب ترین صارفین بھی بہترین معیار کی مصنوعات کے مستحق ہیں
جناب گوئل نے صنعت پر زور دیا کہ وہ معیارات، صنعت 4.0، کاروبار، ایس ڈی جی پر توجہ مرکوز کریں اور پی ایل آئی کا استعمال کریں
فکی، ایم ایس ایم ای سیکٹر تک معیار سے متعلق پیغام پہنچانے میں اہم رول ادا کر سکتا ہے: جناب گوئل
صنعت و تجارت، امور صارفین، خوراک اور عوامی نظام تقسیم اور ٹیکسٹائل کے مرکزی وزیر جناب پیوش گوئل نے آج کہا کہ ملک کا غریب ترین شہری بھی بہترین معیار کی مصنوعات کا مستحق ہے اور معیار کے حوالے سے کوئی سمجھوتہ نہ کرنے کے کلچر کو اپنانا ہوگا۔ جناب گوئل نے یہ بات آج نئی دہلی میں فکی لیڈز 2022 کے خصوصی مکمل اجلاس سے خطاب کرتے ہوئے کہی۔
جناب پیوش گوئل نے صنعت پر زور دیا کہ وہ مینوفیکچرنگ سیکٹر میں 5 اہم شعبوں – معیارات یا کوالٹی، پائیداری، ڈیزائن، قیمت اور پائیداری پر خصوصی توجہ دے اور انہیں بین الاقوامی معیار کے مطابق بنائے ۔انہوں نے کہا کہ ہمیں آئی او ٹی، مصنوعی ذہانت اور مشین لرننگ جیسی نئی تکنیکوں کو اپنانا چاہیے۔ انہوں نے مزید کہا کہ ہمیں صنعت 4.0 کی ضروریات کو پورا کرنے کے لیے اپنی افرادی قوت اور کی مہارت کو بہتر بنانے اور اسے برقرار رکھنے پر توجہ دینی چاہیے۔
عالمی کاروبار کی اہمیت کے بارے میں گفتگو کرتے ہوئے جناب گوئل نے کہا کہ ہمیں یہ تسلیم کرنا چاہیے کہ ترقی کے لیے ہمیں دنیا کے ساتھ جڑنے کی ضرورت ہے۔ ہمیں کاروبار کو گلوبلائز کرنے اور دنیا سے بہترین حاصل کرنے کے ساتھ ساتھ دنیا کو بہترین دینے کی ضرورت ہے۔ انہوں نے کہا کہ ہمیں اپنے بچوں کے بہتر مستقبل کے لیے سبز توانائی، اخراج کو کم کرنے، صفائی کے تئیں آگاہی اور دیگر ایس ڈی جی مقاصد پر توجہ دینی چاہیے۔ اس کے ساتھ ہی ایم ایس ایم ای ماحولیاتی نظام کو مضبوط بنانے کے لیے پی ایل آئی کا استعمال کیا جانا چاہیے۔
پروگرام کے تھیم ’ ایکسیلنس ان مینوفیکچرنگ‘ کا حوالہ دیتے ہوئے، جناب گوئل نے کہا کہ مینوفیکچرنگ میں عمدگی  ہندوستان کے لیے کوئی نئی بات نہیں ہے۔ انہوں نے کہا کہ ہندوستان میں کوئی بھی شعبہ ایسا نہیں ہے جس میں اعلیٰ معیار کی مینوفیکچرنگ نہ ہوتی ہو، ہم بحیثیت معاشرہ دو جہانوں میں رہتے ہیں- پہلا، جو اعلیٰ معیار کا شعور رکھتا ہے اور دوسرا، جو اب بھی اعلی معیار کی اہمیت کے تعلق سے حساس نہیں ہے۔ جناب گوئل نے کہا کہ ہمیں گھریلو اور بین الاقوامی منڈیوں کے لیے دو معیار کے معیار کی ذہنیت کو تبدیل کرنے کی ضرورت ہے اور معیار کے تعلق سے کوئی سمجھوتہ نہیں کیا جانا چاہیے۔ جناب گوئل نے کہا کہ فکی ملک بھر میں دیگر تنظیموں کے ساتھ شراکت داری کے ذریعے ایم ایس ایم ای شعبے تک معیار کے پیغام کو پہنچانے میں اہم رول ادا کر سکتا ہے۔
بین الاقوامی منڈیوں کے ساتھ اپنے تعامل کو بڑھانے کی ضرورت پر زور دیتے ہوئے جناب گوئل نے کہا کہ دنیا ہندوستان کے ساتھ معاملات کرنا چاہتی ہے۔ انہوں نے سعودی عرب کی مثال دی، جو فارما، کان کنی، انفرااسٹرکچر فن ٹیک، ایڈٹیک، ہیلتھ ٹیک اور تعلیم سمیت تقریباً 30 شعبوں میں ہندوستان کے ساتھ شراکت داری کرنا چاہتا ہے۔ طبی آلات، ای گیمنگ اور ای کامرس وہ شعبے ہیں جن میں وہ ہندوستانی مہارت کا حصول چاہتے ہیں۔ انہوں نے صنعت پر زور دیا کہ وہ ان مواقع سے فائدہ اٹھائیں۔
جناب گوئل نے کہا کہ اگر ہم اپنی توانائیوں کو وزیر اعظم نریندر مودی کی طرف سے دیے گئے 5 وعدوں پر مرکوز کریں تو اگلے 25 برسوں میں ہم ایک ترقی یافتہ ملک بن سکتے ہیں اور ملک کے کونے کونے میں ہر گھر میں خوشحالی لا سکتے ہیں۔
۔۔۔۔۔۔۔۔۔۔۔
ش ح۔ م م ۔ ن ا۔
U-10495
(Visitor Counter : 68
زراعت اور کاشتکاروں کی فلاح و بہبود کی وزارت
ایف اے او کے ذریعہ آئی سی اے آر کو’’کنگ بھومی بول ورلڈ سوئل ڈے ۔ 2020‘‘ ایوارڈ حاصل ہوا
نئی دہلی، 10 مارچ 2021: تھائی لینڈ میں بھارت کی سفارت کار محترمہ سچترا دورئی نے آج انڈین کونسل آف ایگری کلچر ریسرچ کی جانب سے ایف اے او کا معزز ترین’’کنگ بھومی بول ورلڈ سائل ڈے ۔ 2020‘‘ ایوارڈ حاصل کیا۔ تھائی لینڈ کے ایگری کلچر اور کوآپریٹیو ز کے وزیر ڈاکٹر شیلیر مچائی سریون نے بینکاک، تھائی لینڈ میں منعقد ہوئی ایک تقریب میں یہ ایوارڈ پیش کیا۔
ایف اے او، روم نے ورلڈ سوئل ڈے ۔ 2020 کے موقع پر گذشتہ برس کے دوران ’’مٹی کا کٹاؤ روکیں، ہمارا مستقبل بچائیں‘‘ کے موضوع پر ’’مٹی کی صحت بیداری‘‘ میں تعاون پیش کرنے کے لئے آئی سی اے آر کو بین الاقوامی شناخت دینے کا اعلان کیا تھا۔
آئی سی اے آر ۔ انڈین انسٹی ٹیوٹ آف سوئل سائنس، بھوپال، مدھیہ پردیش نے اسکولی طلبا، کاشتکار برادری اور عوام کے لئے زبردست جوش و جذبے کے ساتھ کئی پروگراموں کا انعقاد کیا۔ ادارے نے ورلڈ سوئل ڈے کے انعقاد کے تحت ’’مٹی۔ ہماری دھرتی ماں‘‘ کی یاد میں ایک بڑی بیداری مہم کا اہتمام کیا، جس میں مارچ پاسٹ اور شراکت داروں کے درمیان مٹی کی صحت پر تشہیری مواد کی تقسیم کا عمل بھی شامل تھا۔
زراعت اور کو آپریٹیوز کی وزارت کے ایگزیکیوٹیو حضرات؛ آراضی ترقیات کے ایگزیکیوٹیو حضرات، سوئل اینڈ فرٹیلائزر سوسائٹی آف تھائی لینڈ؛ سوئل اینڈ واٹر کنزرویشن سوسائٹی آف تھائی لینڈ؛ ورلڈ سوئل ایسو سی ایشن، اور زراعت اور کوآپریٹیوز کی وزارت کے تحت دیگر شعبوں کے ایگزیکیوٹیو حضرات نے اس تقریب میں شرکت کی۔
________
ش ح ۔اب ن
U-2399
(Visitor Counter : 125
جدید اور قابل تجدید توانائی کی وزارت
قابل تجدید توانائی میں اضافہ، توانائی کی کارکردگی کو فروغ دینا اور بایو ماس اور گرین ہائیڈروجن کا استعمال توانائی کی منتقلی کی کلید ہے: آر کے سنگھ
2030 ء تک کاربن کے اخراج کو 45 فیصد تک کم کرنے کے منصوبے کے کامیاب نفاذ کے لئے ریاستی حکومتوں کا کردار اہم ہے: شری سنگھ
جناب آر کے سنگھ نے ریاستوں کے وزرائے اعلیٰ اور مرکز کے زیر انتظام علاقوں کے لیفٹیننٹ گورنرز پر زور دیا کہ وہ توانائی کی منتقلی کے لئے ریاستی سطح کی اسٹیئرنگ کمیٹیاں تشکیل دیں
کمیٹیاں چیف سیکرٹریز کی سربراہی میں کام کریں گی
بجلی اور نئی اور قابل تجدید توانائی کے مرکزی وزیر جناب آر کے سنگھ نے تمام ریاستوں کے وزرائے اعلیٰ اور مرکز کے زیر انتظام علاقوں کے لیفٹیننٹ گورنرز سے کہا ہے کہ وہ توانائی کی منتقلی کے لئے ریاستی سطح کی اسٹیئرنگ کمیٹیاں تشکیل دیں۔ یہ اسٹیئرنگ کمیٹیاں متعلقہ ریاستوں/ مرکز کے زیر انتظام علاقوں کے چیف سکریٹریوں کی صدارت میں کام کریں گی۔ بجلی اور نئی اور قابل تجدید توانائی کے محکمے، ٹرانسپورٹ، صنعت، ہاؤسنگ اور شہری امور، زراعت، دیہی ترقی اور تعمیرات عامہ کے محکمے وغیرہ کے پرنسپل سیکرٹریز ، ان کمیٹیوں کے ارکان کے طور پر کام کریں گے۔ کمیٹی کےاختیارات کے تحت ریاستیں اور مرکز کے زیر انتظام علاقے توانائی کی منتقلی کے لئے سالانہ حکمت عملی پر کام کریں گے۔
وزیر موصوف نے اس بات کا اعادہ کیا کہ ریاستوں/ مرکز کے زیر انتظام علاقوں کا سب سے زیادہ توانائی کے موثر انداز میں پائیدار ترقی کے ریاست کے مخصوص اہداف کو پورا کرنے میں اہم کردار ہے۔ انہوں نے کہا کہ توانائی کی منتقلی ہی کاربن کے اخراج کو کم کرنے اور بین الاقوامی فورموں پر کئے گئے ہمارے وعدوں کو پورا کرنے کا واحد طریقہ ہے۔ انہوں نے بتایا کہ کچھ ریاستیں جیسے آندھرا پردیش، کیرالہ، مدھیہ پردیش اور اتراکھنڈ پہلے ہی ایسی کمیٹیاں تشکیل دے چکی ہیں۔
جناب سنگھ نے اس بات کو اجاگر کیا کہ ریاستوں اور مرکز کے زیر انتظام علاقوں کو توانائی کی منتقلی کے لئے بیک وقت متعدد سطحوں پر کام کرنا ہوگا۔ انہوں نے کہا کہ ملک میں بجلی کی مسلسل بڑھتی ہوئی مانگ کو پورا کرنے کا پہلا راستہ پاور جنریشن مکس میں قابل تجدید توانائی میں اضافہ کرنا ہے۔ انہوں نے کہا کہ دوسرا مرحلہ توانائی کی کارکردگی کو فروغ دینا ہے اور تیسرا مرحلہ بایو ماس اور گرین ہائیڈروجن کے استعمال کو بڑھانا ہے ۔ انہوں نے کہا کہ اگر ہم سب مل کر ان نکات پر کام کریں تو نہ صرف ہم اپنے اہداف حاصل کر سکیں گے بلکہ اس سے روزگار کے نئے مواقع بھی پیدا ہوں گے، ترقی کی رفتار تیز ہو گی اور بالآخر ملک کے ہر شہری کو فائدہ پہنچے گا۔
وزیر موصوف نے ریاستوں پر زور دیا کہ وہ زراعت کے شعبے میں ڈیزل کے استعمال کو محدود کرکے سال 2024 ء تک زراعت میں ڈیزل کے استعمال کو صفر کرنے کی کوشش کریں۔ اس سلسلے میں پی ایم – کُسُم اسکیم کے تحت انفرادی زرعی فیڈرز کے لئے شمسی توانائی کو اپنانے کے لئے آر ڈی ایس ایس  کے ذریعے مالی مدد حاصل کی جاسکتی ہے۔
جناب سنگھ نے اس بات پر زور دیا کہ 2005 ء کی سطح کے مقابلے 2030 ء تک کاربن کے اخراج کی شدت میں 45 فیصد کمی کے کامیاب نفاذ میں ریاستی حکومتوں کا کردار اہم ہے۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 5736
(Visitor Counter : 60
وزیراعظم کا دفتر
وزیر اعظم 02 اکتوبر کو جل جیون مشن کے تعلق سے گرام پنچایتوں اور پانی سمیتیوں کے ساتھ بات چیت کریں گے
وزیراعظم جل جیون مشن ایپ اور راشٹریہ جل جیون کوش لانچ کریں گے
وزیر اعظم جناب نریندر مودی 02 اکتوبر 2021 کو صبح 11 بجے ویڈیو کانفرنسنگ کے ذریعے جل جیون مشن کے تعلق سے گرام پنچایتوں اور پانی سمیتیوں/ گاؤں میں پانی کی فراہمی اور صفائی ستھرائی سے متعلق کمیٹیوں  کے ساتھ بات چیت کریں گے۔
اس موقع پر وزیراعظم جل جیون مشن ایپ بھی لانچ کریں گے تاکہ اسٹیک ہولڈرز میں بہتر انداز میں بیداری پیدا کی جاسکے اور مشن کے تحت آنے والی اسکیموں کو زیادہ شفاف اور جوابدہ بنایا جا سکے۔
وزیر اعظم راشٹریہ جل جیون کوش کا بھی افتتاح کریں گے ، جہاں کوئی بھی فرد ، ادارہ ، کارپوریٹ ، یا انسان دوست ، خواہ وہ بھارت میں ہو یا بیرون ملک میں ، دیہی علاقوں میں واقع ہر گھر ، اسکول ، آنگن واڑی مراکز ، آشرم شالا ، اور دیگرعوامی ادارے میں نل کے پانی کے کنکشن کی فراہمی میں اپنا کردار ادا کرسکتا ہے اور اپنے طور سے تعاون کرسکتا ہے۔
جل جیون مشن کے تعلق سے ملک بھر میں دن کے دوران گرام سبھا بھی منعقد ہوں گی۔ان گرام سبھاؤں میں گاؤں کے پانی کی فراہمی کے نظام کے سلسلے میں منصوبہ بندی اور انتظامات پر تبادلہ خیال کیا جائے گااور یہ گرام سبھائیں پانی کی طویل مدتی حفاظت کے لیے بھی کام کریں گی۔
پانی سمیتیوں/وی ڈبلیو ایس سی کے بارے میں
پانی سمیتی گاؤں کے پانی کی فراہمی کے نظام کی منصوبہ بندی ، نفاذ ، انتظام وانصرام ، کارگزاریوں اور دیکھ بھال میں کلیدی کردار ادا کرتی ہیں ، اس طرح ہر گھر کو باقاعدہ اور طویل مدتی بنیادوں پر صاف نل کا پانی مہیا کرایا جاتا ہے۔
چھ لاکھ سے زیادہ دیہی علاقوں میں سے ، پانی سمیتیوں/ وی ڈبلیو ایس سی تقریباً 3.5 لاکھ دیہاتوں میں تشکیل دی گئی ہیں۔ 7.1 لاکھ سے زائد خواتین کو فیلڈ ٹیسٹ کٹس کے ذریعے پانی کے معیار کو جانچنے کی تربیت دی گئی ہے۔
جل جیون مشن کے بارے میں
15 اگست ، 2019 کو ، وزیر اعظم نے ہر گھر کو صاف نل کا پانی فراہم کرنے کے لیے جل جیون مشن کا اعلان کیا تھا۔ مشن کے آغاز کے وقت ، صرف 3.23 کروڑ  دیہی گھرانوں کو نل کے پانی کی فراہمی کرائی جا سکی تھی۔
عالمی وبا کووڈ-19کے باوجود ، پچھلے دو سالوں میں ، 5 کروڑ سے زیادہ گھرانوں کو نل کے پانی کے کنکشن فراہم کیے گئے ہیں۔ آج تک، تقریباً8.26 کروڑ دیہی علاقے کے گھروں میں نل کے پانی کی فراہمی کرائی گئی ہے۔ 78 اضلاع کے ہر دیہی گھر ، 58 ہزار گرام پنچایتوں اور 1.16 لاکھ دیہاتوں میں نل کے پانی کی فراہمی ہو رہی ہے۔ اب تک، 7.72 لاکھ اسکولوں اور 7.48 لاکھ آنگن واڑی مراکز میں نل کے پانی کی فراہمی کی گئی ہے۔
وزیر اعظم کے ’سب کا ساتھ ، سب کا وکاس ، سب کا وشواس ، سب کا پریاس‘ کے وژن کو سمجھنے کے لیے ، اور حاشیے پر پڑے لوگوں کی زندگیوں کو بہتر بنانےکی منشا اور نیت کوزمینی سطح پر نافذ کرتے ہوئے ، جل جیون مشن کو ریاستوں کے ساتھ مل کر3.60 لاکھ کروڑ کے بجٹ کو منظور کرتے ہوئے لاگو کیا گیا ہے۔ مزید یہ کہ ، 2021-22 سے 2025-26 کی مدت کے لیے دیہاتوں میں نلوں کے پانی کی فراہمی اور صفائی ستھرائی کے لیے 15 ویں فنانس کمیشن کے تحت 1.42 لاکھ کروڑ روپے پی آر آئیز کو مجوزہ گرانٹ کے طور پر مختص کیے گئے ہیں۔
نوجوانوں کے امور اور کھیل کود کی وزارت
لگ بھگ 765 کروڑ روپے ٹارگیٹ اولمپک پوڈیم اسکیم کے تحت خرچ کئے گئے اور اب تک 19-2018 سے این ایس ایف کے لئے امداد کی اسکیم: انوراگ ٹھاکر
اہم جھلکیاں:
- بہت سے ایتھلیٹس کو ملک میں کووڈ – 19 کی دوسری لہر کے دوران تربیت کے لئے بیرون ملک بھیجا گیا۔
- کھیلوں کے اہم بنیادی ڈھانچے اور دیگر بنیادی ڈھانچے کو فروغ دینے کے لئے ریاستوں اور مرکز کے زیر انتظام علاقوں کے لئے کھیلو انڈیا اسکیم کے تحت مالی امداد۔
- ریاستوں اور مرکز کے زیر انتظام علاقوں کی جانب سے نشان زد کھیلو انڈیا اسٹیٹ سینٹر آف ایکسی لینس کے فروغ کے لئے مالی امداد۔ اس طرح کے 24 سینٹر پہلے ہی کام کر رہے ہیں۔
نوجوانوں کے امور اور کھیلوں کے وزیر جناب انوراگ ٹھاکر نے آج راجیہ سبھا میں ایک تحریری جواب میں بتایا کہ اولمپکس سمیت بین الاقوامی کھیلوں کے لئے تیاری ایک جاری عمل ہے۔ اولمپک گیمس ٹوکیو – 2020 کے لئے بھارتی دستے کی تیاری کی نگرانی کے لئے ایک اعلی سطحی کمیٹی تشکیل دی گئی تھی۔ کووڈ - 19 کی دوسری لہر کے دوران بہت سے ایتھلیٹس کو تربیت کے لئے بیرون ملک بھیجا گیا تھا تاکہ وہ ملک میں جاری عالمی وبا سے غیر متاثر رہیں۔ دیگر کھلاڑیوں کو سوشل ڈسٹنسنگ کے ساتھ تربیتی کیمپوں میں تربیت دی گئی تھی۔
انہوں نے بتایا کہ اولمپکس سمیت بین الاقوامی کھیل کود مقابلوں کے لئے تیاری کرنے والے کھلاڑیوں کی تربیت اور مقابلہ جاتی صلاحیت کے لئے نیشنل اسپورٹس فیڈریشن کے واسطے امداد کی اسکیم کے لئے مختص کئے گئے فنڈس کے تحت خیال رکھا جاتا ہے۔ نیشنل اسپورٹ ڈیولپمنٹ فنڈ کے مجموعی دائرے کے تحت ٹارگیٹ اولمپک پوڈیم اسکیم کے تحت میڈل امکانات کے لئے تربیت کا خیال رکھا جاتا ہے۔
ٹارگیٹ اولمپک پوڈیم اسکیم کے تحت خرچ 54.26 کروڑ روپے ہے اور این ایس ایف کے لئے امداد کی اسکیم اور اب تک 19-2018 سے این ایس ایف کے لئے امداد کی اسکیم 711.64 کروڑ روپے ہے۔
کھیل ایک ریاستی موضوع ہے۔ ریاستی سرکاروں کی یہ اہم ذمہ داری ہے کہ وہ کھیلوں کو فروغ دیں نیز بین الاقوامی معیارات کے کھیلوں کے بنیادی ڈھانچے کو فروغ دیں، البتہ مرکزی حکومت ریاستوں اور مرکز کے زیر انتظام علاقوں کو کھیلو انڈیا کی اسکیم کے تحت مالی امداد فراہم کرتی ہے تاکہ اہم کھیلوں کے بنیادی ڈھانچے اور دیگر بنیادی ڈھانچے کو فروغ دیا جاسکے۔
اولمپکس جیسے اہم بڑی ٹورنامنٹ میں شرکت کے لئے تیاری کرنے والے کھلاڑیوں کی تربیت خاص طور پر اسپورٹس اتھارٹی آف انڈیا کے تحت ہوتی ہے، جہاں مناسب سہولیات مہیا ہیں۔ حالانکہ ریاستی سرکاروں کی جانب سے اپنی سہولیات کو بہتر بنانے کے لئے ہر ریاست کو اس بات کی اجازت دی گئی ہے کہ وہ ایک موجودہ کھیل سہولیت کی نشان دہی کرے تاکہ اسے کھیلو انڈیا اسٹیٹ سینٹر آف ایکسی لینس قرار دیا جاسکے، جہاں مالی امداد افراد ی قوت کے لئے فراہم کی جاتی ہے اور کھیلوں کے بنیادی ڈھا نچوں کی سہولیت کو بہتر بنانے کے لئے بھی رقم فراہم کی جاتی ہے۔
اس طرح کے 24 سینٹر پہلے ہی کام کر رہے ہیں۔
۔۔۔۔۔۔۔۔۔۔۔۔۔۔۔۔۔۔

U-7067
(Visitor Counter : 140
وزیراعظم کا دفتر
وزیراعظم نے عوام کو یوم جمہوریہ کی مبارکباد دی
وزیراعظم جناب نریندر مودی نے یوم جمہوریہ کے موقع پر عوام کو مبارکباد پیش کی ہے۔
ایک ٹوئیٹ میں وزیراعظم نے کہا:
‘‘یوم جمہوریہ کی بہت بہت مبارکباد۔ اس مرتبہ یہ موقع اس لئے بھی خاص ہے، کیونکہ اسے ہم آزادی کے امرت مہوتسو کے دوران منارہے ہیں۔ ملک کے عظیم مجاہدین آزادی کے خوابوں کی تعبیر کے لئے ہم متحد ہوکر آگے بڑھیں، یہی تمناہے۔’’
صحت اور خاندانی بہبود کی وزارت
ہندوستان میں کووڈ-19 سے بچاؤ کے لئےٹیکہ کاری کی مجموعی تعداد 205.22 کروڑ سے تجاوز کرگئی
اب تک12 سے 14 سال کی عمر کے گروپ کے لئے 3.92 کروڑ سے زائدپہلی ویکسین ڈوز لگائی گئیں
بھارت میں زیر علاج مریضوں کی تعداداس وقت 1,36,478 ہے
گذشتہ 24 گھنٹوں میں 19,893 نئے معاملات سامنے آئے
شفایابی کی شرح فی الحال 98.50 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 4.64 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق 205.22 کروڑ  سے تجاوز کرگئی ہے۔یہ سنگ میل 2,72,07,336 سیشن کے ذریعہ حاصل کیا گیا ہے۔
بارہ سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 3.92کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔اسی طرح، 18 سے 59 سال کے عمر والے افراد کے لئے کووڈ-19 کی احتیاطی خوراک دیئے جانے کا پروگرام 10 اپریل 2022 کو شروع کیا گیا تھا –
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
10412237
|
|
دوسری خوراک
|
|
10092108
|
|
احتیاطی خوراک
|
|
6391525
|
|
صف اول کے کارکنان
|
|
پہلی خوراک
|
|
18431226
|
|
دوسری خوراک
|
|
17674525
|
|
احتیاطی خوراک
|
|
12391832
|
|
12 سے 14 سال کی عمر کا گروپ
|
|
پہلی خوراک
|
|
39226460
|
|
دوسری خوراک
|
|
28277362
|
|
15 سے 18 برس کی عمر کے گروپ کے افراد
|
|
پہلی خوراک
|
|
61264752
|
|
دوسری خوراک
|
|
51228469
|
|
18سے44برس کی عمرکےگروپ کےافراد
|
|
پہلی خوراک
|
|
559649322
|
|
دوسری خوراک
|
|
509307866
|
|
احتیاطی خوراک
|
|
27624044
|
|
45 سے 59 برس کی عمر کے گروپ کے افراد
|
|
پہلی خوراک
|
|
203710113
|
|
دوسری خوراک
|
|
195396195
|
|
احتیاطی خوراک
|
|
18061558
|
|
60 سال سے زیادہ عمرکےافراد
|
|
پہلی خوراک
|
|
127455852
|
|
دوسری خوراک
|
|
122111015
|
|
احتیاطی خوراک
|
|
33544947
|
|
احتیاطی خوراک
|
|
9,80,13,906
|
|
کل تعداد
|
|
2,05,22,51,408
ہندوستان میں زیرعلاج مریضوں کی تعداد آج 1,36,478 ہوگئی جو ملک کے مجموعی پازیٹو معاملات کا 0.31 فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.50 فیصد ہے۔گزشتہ 24 گھنٹوں کے دوران 20,419 مریض شفایاب ہوچکے ہیں اور اس طرح شفایاب ہونے و الے مریضوں کی مجموعی تعداد اس وقت 4,34,24,029 ہے۔
گزشتہ 24 گھنٹوں کے دوران 19,893 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر 4,03,006 ٹیسٹ انجام دیئے گئے۔ ہندوستان میں اس وقت تک مجموعی طور پر 87.67 کروڑ سے زیادہ  ٹیسٹ کئے جاچکے ہیں ۔
ملک میں جانچ کے بعد متاثر پائے جانے والے افراد کی ہفتہ وار شرح اس وقت 4.64 فیصد ہے۔جبکہ جانچ کے بعد متاثر پائے جانے والے افراد کی یومیہ شرح اس وقت 4.94 فیصد درج کی گئی ہے۔
کابینہ
بھارت اورفن لینڈ کے مابین بیرونی خلا کے پُرامن استعمال کے شعبے میں باہمی تعاون کے موضوع پر مفاہمتی عرضداشت پر دستخط کو کابینہ کی منظوری
نئیدہلی14فروری۔مرکزی کابینہ نے وزیر اعظم جناب نریندرمودی کی قیادت میں بھارت اور فن لینڈ کے مابین بیرونی خلا کے پرامن استعمال کے شعبے میں باہمی تعاون کے لئے ایک مفاہمتی عرضداشت پردستخط کئے جانے کو اپنی منظوری دے دی ہے ۔واضح رہے کہ مذکورہ مفاہمتی عرضداشت پر پہلے یعنی دس جنوری 2019 کو نئی دلی میں دستخط کئے جاچکے ہیں۔
اثرات :
مذکورہ دستخط شدہ ایم او یو ارضیات کی ریموٹ سینسنگ ،سیارچہ مواصلات ،سیارچہ محل وقوع ، خلائی سائنس اور بیرونی خلا کی کھوج وغیرہ کے شعبوں میں نئی تحقیقاتی سرگرمیوں اور امکانات کے استعمال کو تلاش کرنے کے عمل کو مہمیز کرے گی۔
فن لینڈ کی حکومت کے ساتھ تعاون بنی نوع انسانیت کی فلاح وبہبود کے لئے خلائی ٹکنالوجی کے استعمال کے شعبے میں ایک مشترکہ سرگرمی کا راستہ ہموار کرے گا۔
تفصیلات :
مذکورہ مفاہمتی عرضداشت درج ذیل امکانی مضمرات کے شعبوں میں تعاون کا راستہ ہموار کرے گی۔
- ارضیات کی ریموٹ سینسنگ۔
- سیارچہ مواصلاتی اور سیارچے پر مبنی نیوی گیشن ۔
- خلائی سائنس اور سیارہ جاتی تلاش ، خلائی اشیا اور زمینی نظام کی ترقی ،ٹیسٹنگ اور آپریشن ۔
- بھارتی خلائی گاڑیوں کے ذریعہ فن لینڈ کے خَلائی سیارچوں کو خلا میں بھیجنا۔
- خلائی اعدادوشمار کی پروسیسنگ اور استعمال ۔
- خلائی تکنالوجیوں پر مبنی اختراعاتی استعمال کو فروغ دینا اور حل نکالنا نیز خفیہ مصنوعی اطلاعات کا استعمال ۔
- ابھرتی ہوئے نئے خلائی مواقع کے سلسلے میں تعاون اور ڈاٹا ایکو نظام اور بیرونی خلا کے لئے ہمہ گیر استعمال ۔
اس مفاہمتی عرضداشت کے تحت شرکأ کار یا ان کی اجازت ملنے پرکوئی دیگر ادارہ یعنی نفاذ سے متعلق ایجنسیاں ، ضرورت ہونے پر ٹیمیں تشکیل دے سکتی ہیں تاکہ نفاذ جاتی انتظامات کے تحت مخصوص امداد باہمی پر مبنی پروجیکٹوں کا انتظام کیا جاسکے ۔
نفاذ کی حکمت عملی اورنشانے :
- مندوبین اپنی اپنی جانب سے اس ایم او یو کے تحت امداد باہمی پر مبنی سرگرمیوں کے لئے ایک ایک کوارڈی نیٹر نامزدکرے گی۔ اس سلسلے میں بھارت اور فن لینڈ میں متبادل ملاقات کا اہتمام بھی کیا جاسکتا ہے یا ویڈیو کانفرنس کے ذریعہ باہمی فیصلے لئے جاسکتے ہیں۔
- مندوبین یا ا ن کے ذریعہ اجازت حاصل ہونے پر متعلقہ نفاذ ایجنسیاں نفاذ انتظامات کے سلسلے میں پروجیکٹ کی ٹیمیں تشکیل دے سکتی ہیں۔
مذکورہ مفاہمتی عرضداشت پر فن لینڈ کی حکومت کی جانب سے خلا کے شعبے میں تعاون کے تئیں دلچسپی کا اظہار کئے جانے کے بعد دستخط عمل میں آئے تھے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-971
(Visitor Counter : 57
دیہی ترقیات کی وزارت
غریب کلیان روز گار ابھیان کے تحت اب تک 85 ہزار سےزیادہ آبی ذخائر ڈھانچے اور 2.63 لاکھ سے زیادہ دیہی مکان تعمیر کئے گئے
تقریباً 24 کروڑ مینڈیز یومیہ روزگار فراہم کئے گئے اور مہم کے نویں ہفتے تک 18 ہزار 862کروڑ روپے خرچ کئے گئے
نئی دہلی،26اگست 2020/ کووڈ-19 کے قہر کے مدنظر دیہاتوں میں لوٹ رہے تارکین کامگاروں اوراسی طرح دیہی علاقوں میں متاثرہ شہریوں کے لئے روزگار اور گذر بسر کے مواقع کو بڑھاوا دینے کے لئے غریب کلیان روزگار ابھیان  شروع کیا گیا ہے۔ یہ مہم چھ ریاستوں بہار، جھارکھنڈ، مدھیہ پردیش ، اڈیشہ ، راجستھان اور اترپردیش میں اپنے آبائی گاؤں کو لوٹ آئے تارکین مزدوروں کو روزگار مہیا کرانے کے لئے مشن موڈ پر کام کررہا ہے۔ اس ابھیان سے ان ریاستوں کے 116 اضلاع میں اب گذر بسر کے مواقع کے ساتھ دیہاتیوں کو مستحکم بنانے میں مدد ملی ہے۔
اس مہم کے مقاصد کی تکمیل کے لئے نویں ہفتے تک ، کل 24 کروڑ انسانی یومیہ روزگار مہیا کرایا گیا ہے اور اب تک 18 ہزار 862 کروڑ روپے خرچ کئے گئے ہیں۔ اب تک 85 ہزار 786 آبی ذخائر ڈھانچوں سمیت ، دو لاکھ 63 ہزار 846 دیہی مکانوں ، مویشیوں کے لئے 19 ہزار 397 شیڈ ، کھیت میں 12 ہزار 798 تالاب اور چار ہزار 260 کمیونٹی صفائی احاطوں سمیت بڑی تعداد میں بنیادی ڈھانچوں کی تعمیر کی گئی ہے۔ مہم کے دوران ضلع معدنیات پالیسی کے ذریعہ6342 کام کئے گئےہیں۔ 1002 گرام پنچایتوں کو انٹرنیٹ کنیکٹیویٹی مہیا کی گئی ہے، ٹھوس اور رقیق کچرے کے انتطام سے متعلق کل 13022 کام کئے گئے ہیں اور 31658 امیدواروں کو زراعتی سائنسی اداروں یعنی کرشی وگیان کیندروں کے ذریعہ ہنر مندی کی تربیت فراہم کی گئی ہے۔
اب تک ابھیان کی کامیابی کو 12 وزارتوں/محکموں اور ریاستی حکومتوں کی ملی جلی کوششوں کے طور دیکھا جاسکتا ہے ، جوتارکین مزدوروں اور دیہی کمیونٹیوں کو زیادہ مقدار میں فائدہ پہنچا رہے ہیں۔ ان لوگوں کے لئے نوکریاں اور گذر بسر کے لئے طویل مدتی پہل کی جارہی ہے جو اپنے گاؤں میں ہی رہنا چاہتے ہیں۔
م ن۔ ش ت ۔ ج
Uno-4828
(